Kathy Griffin
Keti Grifin (; 4. novembar 1960) je američka glumica i komičarka.

Rođena je u Čikagu (Ilinois), ali se 1978. preselila u Los Anđeles gde je studirala dramu na Pozorišnom i filmskom institutu Lija Strasberga i postala članica improvizacione komičarke trupe The Groundlings. Grifinova je devedesetih počela da se bavi stendap komedijom i igrala je epizodne uloge u nekoliko televizijskih serija, među kojima se ističe sporedna uloga u sitkomu Nepredvidiva Suzan u kome je nastupala od 1996. do 2000.

Svetsku slavu stekla je sa rijaliti šou emisijom Keti Grifin: Moj život na D listi (2005–2010), koja je dostigla veliku gledanost i donela joj dve nagrade Emi. Grifinova je izdala šest komičarskih albuma, koji su bili nominovani za nagradu Gremi. Sa svojim prvim albumom For Your Consideration iz 2006. postala je prva žena čiji se debitantski album našao na vrhu Bilbordove liste komičarskih albuma. Godine 2009. objavila je autobiografiju Official Book Club Selection: A Memoir According to Kathy Griffin koja se našla na vrhu liste bestselera Njujork tajmsa.

Grifinova je snimila brojne stendap specijale za Ejč-Bi-Ou i Bravo. Godine 2011. postala je prva komičarka koje je snimila četiri televizijska specijala u istoj godini. Grifinova je takođe aktivistkinja za LGBT prava, podržava istopolni brak i protivnica je politike Ne pitaj, ne pričaj. Njen stil komedije nastao je pod uticajem Džoun Rivers i Dona Riklsa i poznata je po svom kontroverznom pristupu temama kao što su poznate ličnosti, religija i seksualnost. Nakon šest uzastopnih nominacija za Gremi u kategoriji Najbolji komičarski album, osvojila je ovu nagradu 2014. i time postala treća žena (nakon Lili Tomlin i Vupi Goldberg) koja je dobila ovo priznanje.

Izvori

Literatura

Vanjske veze

 
 
 My Life on the D-List - TV Locations - Virtual Globetrotting
 Kathy Griffin   Video produced by Makers: Women Who Make America

Američke filmske glumice
Američke komičarke
Authority control